 Proza - : - in fiecare joi va fi vara de rechesan gheorghe : - in fiecare joi va fi vara de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) > in capul... (Proza) > Saphardine... (Poezie) > citindu-l pe... (Poezie) > interviu cu... (Proza) > O ciorba... (Poezie) > Boul Apis cu... (Poezie) > in capul... (Proza) > in capul... (Proza) > in capul... (Proza) > Rezervatia ... (Poezie) > amintire din... (Poezie) > sopirla ... (Poezie) > Salciile... (Poezie) > Dupa-amiaza... (Poezie) > soarele ca... (Poezie) > domnisoara... (Poezie) > note pentru... (Poezie) > riduri... (Poezie) > Adelina... (Proza) > Kilometrul... (Proza) > Umbre fara... (Poezie) > Un geto-dac... (Proza) > pastel... (Poezie) > antiFabula ... (Poezie) > ... (Poezie) > Despuierea... (Poezie) > Despuierea... (Poezie) > Oala... (Poezie) > Antineea si... (Proza) > poem de 23... (Poezie) > caniculare 1... (Poezie) > Homer a fost... (Personale) > O lansare de... (Proza) > Conversatie... (Proza) > De ce nu... (Proza) > peisaj cu... (Poezie) > poem barbar... (Poezie) > Aureea, mon... (Proza) > cool ... (Poezie) > Visul rimei... (Poezie) > Ora la care... (Proza) > Falie ... (Poezie) > Saptamina... (Poezie) > O ilustrata... (Proza) > Concupiscenc... (Proza) > Garda Rosie... (Proza) > pastel... (Poezie) > tonuri... (Poezie) > Aud cum... (Proza) > Stop-cadru... (Poezie) > Grajdarul... (Proza) > Fructe de... (Proza) > Un deces... (Proza) > Peisaj de... (Proza) > Un client... (Proza) > in abis nu... (Proza) > Cind va... (Personale) > dicteu in... (Poezie) > Poem cu dus... (Poezie) > A zecea... (Proza) > Minunea ... (Proza) > ipostazele... (Personale) > Avatarurile... (Proza) > Nu sforai,... (Poezie) > iepurele lui... (Proza) > inventar pe... (Poezie) > Violent,... (Proza) > Eheu, bre... (Personale) > Mnemotehnic ... (Poezie) > Palpembra ... (Proza) > Meniul zilei... (Poezie) > Maestrul si... (Proza) > Poveste ... (Poezie) > Un gind... (Personale) > interviu... (Proza) > Poema ca o... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13929211 in_fiecare_joi_va_fi_vara' > Vizionari: 3100 > in fiecare joi va fi vara proza [ ] schita - - - - - - - - - - - - - - - - - - - - - - - - - de rechesan gheorghe [danrec ] 2010-02-18 | | Bekim Arslanoglu nu e fotbalist la Galatasaray, nu e nici fundamentalist islamic, ori vreun terorist celebru. E un om obisnuit, care practica o meserie banala, pe nedrept categorisita drept rusinoasa, dar foarte utila societatii: e gunoier pe un camion de salubrizare in Germania. Nu orice emigrant se poate lauda ca are o meserie onorabila si stabila , iar Bekim nu se simte umilit in niciun fel de faptul ca stringe gunoiul nemtilor. Lucreaza in Aschheim de doi ani si nimeni nu l-a categorisit cu dispret drept auslander imputit, desi gena lui turanica e foarte evidenta: un barbat scund, ciolanos,cu tenul masliniu, pometi ososi, ochi intunecati si ingusti, nas vulturesc si un zimbet timid furisat sub mustata falnica de yighit. A venit in Germania ca sa adune bani si sa se poata insura. in Gulpazar, catunul sau natal pitit la poalele Kackar-Daglanului, domneste inca obiceiul de a oferi zestre fetei.Poate de aceea sunt atitea fete nemaritate si tot mai putini barbati in putere prin sat, majoritatea burlacilor plecind sa-si faca un rost pe meleaguri straine. Bekim s-a supus si el cutumei, iar dupa ce i-a promis Aishei ca se va intoarce,indata ce va pune destui bani deoparte ca sa poata face nunta, a plecat sa cucereasca vestul, precum in urma cu multe secole, vajnicii sai strabuni, Yldirim ori Fatih. Aschheim-ul e un burg cu aproximativ cinci sute de locuitori, linistit, cu strazi riguros trasate, impecabil asfaltate, cu peluze tunse si tei plantati de-a lungul aleilor rectangulare, asa cum se gasesc cu sutele risipite prin Germania. in piata centrala isi inalta flesa o catedrala neogotica, in umbra careia sta calma si o capela mai modesta, de rit protestant. Casele perfect aliniate, se insira una linga alta, aproape identice, tencuite in alb, cu acoperisuri in culori vii si jardiniere cu muscate la ferestre.Totul e ordonat, curat si functioneaza cu precizia unui ceasornic elvetian. Munca pe care o desfasoara Bekim e relativ simpla: in fiecare dimineata, mai putin in zilele de duminica, la ora 6 fix, se urca in camionul alb-verde al firmei de salubritate si pleaca sa goleasca pubelele de gunoi.Fiecare locatar isi scoate in strada recipientul cu resturi menajere, el coboara din masina, insfaca cosul si-l goleste in bena automata, care il preia intre falcile ei de otel, il marunteste si-l compacteaza. Pubela goala este impinsa pe roti, inapoi in dreptul usii de la intrare. Cind pintecul mastodontului de tabla e plin, camionul ia drumul ghenei, unde gunoiul este descarcat, sortat, prelucrat sau incinerat. si aici lucreaza tot auslanderi din orient: turci, bulgari, albanezi, sirieni sau kurzi. Patronul firmei de salubritate e din Turcia si prefera sa angajeze compatrioti sau barbati de aceeasi religie cu el. Niciun german n-ar accepta o munca atit de umilitoare. Bekim lucreaza in tura cu Sabri. Sabri are carnet de sofer, conduce autocamionul, a venit din Bursa si lucreaza de cinci ani in Germania. Are familie si copii acasa, dar in Bursa nefiind destul gunoi menajer de adunat, a venit la Aschheim s-o faca. Traseul lor este atit de exact, iar umplerea pubelelor atit de riguros calculata, incit trec de doua ori pe saptamina pe aceeasi strada din sectorul care le-a fost repartizat,ca sa le goleasca de continut. Ceea ce l-a surprins pe Bekim cel mai mult la inceputul activitatii sale de lucrator-salubrizator, a fost faptul ca gunoiul nemtesc nu prea pute. Adica pute, dar are un miros fad, n-are aromele gunoiului anatolian, care intr-o zi calduroasa de vara, revarsa duhori de cimitir proaspat excavat, combinate cu parfumul exalat de cadavrul unui casalot esuat de o luna pe plaja. Chiar daca nemtii produc mult gunoi menajer, el e indeobste constituit din ambalaje, carton, aluminiu, pungi de plastic, citeva coji de cartofi sau oase descarnate aseptic, doar ceea ce nu trece prin tocatorul instalat sub teava de evacuare a fiecarei chiuvete din bucatarie. Sabri e atit de obisnuit cu itinerariul colectarii, incit stie exact la ce ora isi termina treaba. La ora 12 , lunea si joia de pilda, ajung in capatul strazii Flachgasse , de ce-o fi fost botezata asa, cind tot carosabilul din Aschheim e perfect plat, nu stie nimeni, o stradela care se-nfunda in gardul unui parc prin care nemtii isi plimba ciinii. Stringerea rahatilor de ciine nu e treaba gunoierilor, fiecare proprietar de patruped domestic umbla dotat cu o punga destinata cacarezelor lasate de javra proprie in timpul preumblarii. De altfel, animalele in Germania nu prea se pot usura pe unde le vine: vacile doar in grajduri lor salubre, ciinii in locurile autorizate, pisicile in lazile cu nisip, pina si caii robusti, inhamati la traditionalele carute incarcate cu butoaie de bere, au cite-un sac pentru imbalegat legat sub coada. Asadar, la ora prinzului, Sabri si Bekim se opresc in dreptul ultimei case de pe Aleea Plata, isi scot combinezoanele de protectie in nuanta ierbii crude, isi fac ablutiile cu apa curata dintr-un bidon de plastic, intind un covoras in cabina camionului si se achita pe rind, cu cea mai mare constinciozitate de obligativitatea salahului . Dupa ce-si termina rugaciunea, isi scot pachetele cu mincare si prinzesc impreuna, asa cum se cuvine. in ultima casa de pe Flachgasee locuieste d-na Thiess, o femeie la vreo 45-50 de ani, palida, slaba, ofilita, cu parul blond-cenusiu tern si o pereche de ochelari grosi,prin care ochii i se intrezaresc mereu incercanati. E vaduva si locuieste singura, impreuna cu doua pisici de rasa, cu care-si imparte cele 3 camere ale locuintei, iar in zilele cu soare, o curte minuscula, incadrata cu gard viu, tuns la nivelul taliei.Cladirea e aidoma cu celelalte case de pe alee, ziduri tencuite in alb, acoperisul din tigla verde-cenusie si jardinierele cu muscate la fereastre. Ori de cite ori goleste pubela cu gunoi a d-nei Thiess, Bekim constata ca florile acelea n-au miros, spre deosebire de Anatolia, unde pina si buruienile de la marginea drumului imbalsameaza aerul cu felurite arome: menta, cimbrisor sau lavanda salbatica. Nici rodii, lamii, piersici sau maslini nu sunt aici, decit poate in sere, curtile se intind monotone, cu iarba tunsa perie si fara arbori folositori, doar citeva tufe de zmeura sau de coacaze. in fiecare luni si joi, femeia sta in prag si ii urmareste pe cei doi cum golesc pubela in camion. Nu o face ca sa-i supravegheze daca-si fac corect treaba, se pare ca nu prea are cu cine vorbi, decit cu pisicile si de aceea le adreseaza citeva vorbe de fiecare data. in general se plinge de vreme, ceea ce este de inteles, in Germania iarna incepe in octombrie si tine pina la sfirsitul lui aprilie. Cind nu ninge, ploua, iar cind nu ploua e ceata, asa ca saptaminile de vara adevarata sunt doar doua-trei pe an. si lui Bekim ii lipseste soarele, soarele adevarat, arzator, care pirjoleste lutul caramiziu si face ca rodiile, merele si piersicile cit pumnul sa pocneasca rascoapte prin livezi, de aceea o asculta pe d-na Thiess si clatina aprobator din crestet. invatase destul de bine germana, dar uneori se codea sa vorbeasca, fiindca accentul sau era inca vizibil de turcesc. Se mai plinge d-na Thiess ca o dor toate oasele din cauza climei germane si isi aduce aminte cu placere de soarele mediteraneean. Pe cind traia d-nul Thiess, au petrecut impreuna citeva concedii in izmir si Antalya, iar turcii i s-au parut o natie fericita si foarte ospitaliera. Bekim nu o contrazice, el nu a vazut niciodata marea, dar stie ca-n Gulpazar orice fapta buna nu ramine nerasplatita, si de aceea nu s-a mirat ca intr-o zi de luni, d-na Thiess i-a invitat pe amindoi sa bea o ceasca de ceai fierbinte. Afara era frig si innourat, iar pielea lui de oriental se stringea infiorata in jurul trupului, asa ca a acceptat. Pentru faptul ca goleau pubela erau platiti, nu-i faceau nici un favoare, dar trecusera de atitea ori pe linga casa ei, incit se simteau ca niste vecini cu care poti sporovai linga un ceainic clocotind. Cind sa intre in casa, Sabri i-a dat un cot si i-a soptit strengareste: " Du-te singur, ca esti mai tinar si n-ai familie!" Bekim s-a cam fisticit, dar ii era jena sa refuze invitatia, asa ca a trecut doar el pragul in urma femeii. i s-a parut ciudat faptul, ca desi era frig, d-na Thiess era imbracata intr-un capot subtire de matase, cu imprimeuri florale mari, maci si albastrele pe un fond vioriu, sub care i se vedeau pulpele goale, cind de obicei se zgribulea tot timpul, infofolita in flanele groase, cenusii, dar a intrat in bucatarie, unde il astepta un ceainic fluierind si o farfurie cu fursecuri de ciocolata. " Anul acesta, vara nu vrea sa vina" zise d-na Thiess. " Asa-i"... aproba Bekim sorbind politicos, din ceasca, ceaiul clocotit, care-i ardea buzele. " in Turcia, e mereu cald si soarele straluceste tot timpul...cred ca e minunat sa traiesti acolo!" " Da, e minunat, repeta barbatul, la noi e altfel... din martie pina vin ploile reci, e tot timpul vara!" Dupa acest scurt dialog in incapere se asternu o liniste stingheritoare. Femeia il privea zimbind misterioasa, iar el, tot mai incurcat, tacea admirind desenele geometrice ale placilor de faianta care imbracau peretii bucatariei, nestiind ce sa mai spuna. A rontait 2-3 prajituri, a golit ceasca cu ceai si s-a ridicat dind sa plece, dar d-na Thiess a facut un pas spre el si, inaltindu-se pe virfuri, i-a incolacit gitul cu bratele. " Vreau sa vina vara si la noi", bolborosi ea, brusc imbujorata, lipindu-se de pieptul lui si cautindu-i gura cu buzele ei palide. S-au iubit chiar acolo, pe masa din bucatarie, apoi au trecut in dormitorul in care, de cind ii murise sotul, niciun barbat nu mai ravasise asternuturile. Dupa ce a terminat, Bekim s-a imbracat repede,de la volanul camionului, Sabri ii facea semne nerabdatoare sa se grabeasca si, inainte de a pleca, i-a spus femeii, care-l urmarea cu priviri dragastoase: " Joi va fi vara!" Bekim Arslanoglu e gunoier, nu e nici prezicator, nici meteorolog, dar a avut dreptate. in joia urmatoare, a inceput sa sufle foenul dinspre vaile muntilor,cerul s-a limpezit, iar soarele dogorea plin de voiosie, poleind mugurii teilor si castanilor golasi de pe Flachgasee cu o dantela sclipitoare. D-na Thiess nu se mai plinge ca o dor oasele, poarta doar haine in culorii vii, se machiaza , pielea ei luceste catifelata, nu mai e palida si-si onduleaza la coafor parul blond-cenusiu. in fiecare zi de joi, il asteapta pe Bekim in bucatarie, cu ceainicul fluierind si o farfurie de prajituri cu ciocolata si de fiecare data dupa ce goleste gunoiul din pubela in bena, acesta intra sa bea o ceasca de ceai. Sabri glumeste pe seama lui cind se intoarce, dar el stie ca nu face nimic rau, ba dimpotriva, un dervis batrin i-a spus, pe vremea cind era doar un baietan si pastea oile pe brinele muntilor, ca nu e pacat mai greu de iertat la judecata lui Allah, decit sa refuzi o femeie care te cheama in patul ei. Daca regula se-aplica si cu femeile ghiaurilor, asta inteleptul n-a precizat. insallah! | index 'pageview'); 